Federika Brinjone

Federika Brinjone (; dzimusi  Milānā) ir itāļu kalnu slēpotāja, divkārtēja Pasaules kausa kopvērtējuma uzvarētāja (2020, 2025), 2026. gada olimpisko spēļu čempione supergigantā un milzu slalomā, vairāku olimpisko spēļu medaļu ieguvēja, kā arī 2023. gada pasaules čempione kombinācijā un 2025. gada pasaules čempione milzu slalomā.

Viņas māte Marija Roza Kvario arī ir bijusi kalnu slēpotāja, piedalījusies divās ziemas olimpiskajās spēlēs, uzvarējusi četros Pasaules kausa posmos slalomā.

 Karjera 
Pasaules kausa sacensībās debitēja  Līencā 17 gadu vecumā. 2009. gada Pasaules čempionātā junioriem izcīnīja zelta medaļu kombinācijā. 2009. gada novembrī Aspenā ieguva trešo vietu milzu slalomā, pirmo reizi karjerā kāpjot uz goda pjedestāla Pasaules kausa posmos tikai savās piektajās sacenībās šajā līmenī. 2010. gada Pasaules čempionātā junioriem izcīnīja sudraba medaļu milzu slalomā. Savās pirmajās ziemas olimpiskajās spēlēs 2010. gadā startēja tikai milzu slalomā un ieņēma 18. vietu.

Pasaules čempionātā pirmo reizi piedalījās 2011. gadā Garmišā-Partenkirhenē un milzu slalomā izcīnīja sudraba medaļu. 2012. gada decembrī viņai tika veikta labās potītes operācija, un viņa bija spiesta izlaist atlikušo sezonas daļu.

Pirmo uzvaru Pasaules kausa posmos izcīnīja  Zeldenē milzu slalomā.  Phjončhanā izcīnīja bronzas medaļu milzu slalomā. 2018.—2019. gada Pasaules kausa sezonā uzvarēja kombinācijas ieskaitē, bet tā kā šajā disciplīnā tika aizvadītas tikai vienas sacensības, mazais kristāla globuss netika piešķirts. 2019.—2020. gada sezonā kļuva par Pasaules kausa kopvērtējuma uzvarētāju, kā arī uzvarēja milzu slaloma un kombinācijas ieskaitēs, iegūstot lielo un divus mazos kristāla globusus. Viņa kļuva par pirmo Itālijas sieviešu kalnu slēpotāju, kas ieguvusi Pasaules kausu.

 Pekinā ieguva divas medaļas — sudrabu milzu slalomā un bronzu kombinācijā. 2021.—2022. gada Pasaules kausa sezonā uzvarēja supergiganta disciplīnas kopvērtējumā. 2023. gada Pasaules čempionātā kļuva par pasaules čempioni, uzvarot kombinācijā. Ieguva arī sudraba medaļu milu slalomā. Arī 2025. gada Pasaules čempionātā Zālbahā izcīnīja divas medaļas — zeltu milzu slalomā un sudrabu supergigantā. 2024.—2025. gada Pasaules kausa sezonā otro reizi karjerā uzvarēja absolūtajā kopvērtējumā. 34 gadu vecumā viņa kļuva par vecāko kalnu slēpotāju gan starp sievietēm, gan vīriešiem, kas ieguvusi šo titulu. Viņa uzvarēja arī divās disciplīnu ieskaitēs, pirmo reizi karjerā triumfējot nobrauciena kopvērtējumā un otro reizi nodrošinot milzu slaloma sezonas uzvarētājas titulu.

 F. Brinjone kļuva par čempioni supergigantā un milzu slalomā.

 Rezultāti 

 Olimpiskās spēles 
 Gads Vieta Slaloms Milzu slaloms Supergigants Nobrauciens Kombinācija Komandu sacensības   Vankūvera — 18. — — — rowspan=2    Soči   — — 11.   Phjončhana —3. 6.  8. 5.   Pekina 2. 7. —3. 8.

 Pasaules čempionāts 
 Gads Vieta Slaloms Milzu slaloms Supergigants Nobrauciens Kombinācija Paralēlais m. sl. 2011  Garmiša-Partenkirhene 2. — — — rowspan=4  2015  Bīverkrīka 19.  — — — 2017  Sanktmorica 24. 4. 8. — 7. 2019  Ore  —  5. 10. — 6. 2021  Kortīna d'Ampeco   10. —  6. 2023  Kurševela/Meribela —2. 8. —1. — 2025  Zālbaha —1.2. 10.  

 Atsauces 

 Ārējās saites 



Kategorija:1990. gadā dzimušie
Kategorija:Lombardijā dzimušie
Kategorija:Itālijas kalnu slēpotāji
Kategorija:Kalnu slēpotāji 2010. gada ziemas olimpiskajās spēlēs
Kategorija:Kalnu slēpotāji 2014. gada ziemas olimpiskajās spēlēs
Kategorija:Kalnu slēpotāji 2018. gada ziemas olimpiskajās spēlēs
Kategorija:Kalnu slēpotāji 2022. gada ziemas olimpiskajās spēlēs
Kategorija:Kalnu slēpotāji 2026. gada ziemas olimpiskajās spēlēs
Kategorija:Itālijas sportisti 2010. gada ziemas olimpiskajās spēlēs
Kategorija:Itālijas sportisti 2014. gada ziemas olimpiskajās spēlēs
Kategorija:Itālijas sportisti 2018. gada ziemas olimpiskajās spēlēs
Kategorija:Itālijas sportisti 2022. gada ziemas olimpiskajās spēlēs
Kategorija:Itālijas sportisti 2026. gada ziemas olimpiskajās spēlēs
Kategorija:2018. gada ziemas olimpisko spēļu medaļnieki
Kategorija:2022. gada ziemas olimpisko spēļu medaļnieki
Kategorija:2026. gada ziemas olimpisko spēļu medaļnieki
Kategorija:Itālijas olimpiskie zelta medaļnieki
Kategorija:Itālijas olimpiskie sudraba medaļnieki
Kategorija:Itālijas olimpiskie bronzas medaļnieki
Kategorija:Olimpiskie zelta medaļnieki kalnu slēpošanā
Kategorija:Olimpiskie sudraba medaļnieki kalnu slēpošanā
Kategorija:Olimpiskie bronzas medaļnieki kalnu slēpošanā